Na temelju članka 117. Zakona o socijalnoj skrbi („Narodne novine“, broj 157/13, 152/14, 99/15, 52/16, 16/17 i 130/17) i članka 34. Statuta Općine Ružić („Službeni vjesnik Šibensko-kninske županije, broj 08/09, 04/13 i 2/18), Općinsko vijeće Općine Ružić na sjednici održanoj 25. rujna 2019. godine, donosi

**II. Izmjene i dopune Socijalnog programa Općine Ružić za 2019. godinu**

**Članak 1.**

U Socijalnom programu Općine Ružić za 2019. godinu („Službeni vjesnik Šibensko-kninske županije“ br. 17/18 i 9/19), u članku 3. mijenja se stavak 5. te sada glasi:

**5. Jednokratne pomoći stimulacijskog karaktera**

1. **Jednokratne pomoći učenicima i studentima – planirana sredstva 176.000,00 kuna**

Jednokratna pomoć učenicima i studentima koji imaju prebivalište na području Općine Ružić, osigurati će se u iznosima kako slijedi:

- učenicima Osnovne škole Antuna Mihanovića Petropoljskog, Područne škole Gradac, u iznosu od 800,00 kuna,

- učenicima srednje škole u iznosu od 1.000,00 kuna

- redovnim studentima u iznosu od 1.500,00 kuna

Sredstva će se isplatiti kad se steknu uvjeti, odnosno po upisu u škole i fakultete za 2019/2020 školsku/studentsku godinu.

1. **Jednokratne pomoći za novorođeno dijete – planirana sredstva 92.000,00 kuna**

Jednokratna pomoć za novorođeno dijete isplatiti će se po rođenju djeteta čija oba roditelja i dijete, odnosno jedan samohrani roditelj i dijete, imaju prijavljeno prebivalište i boravište na području Općine Ružić, i to u iznosima kako slijedi:

- za prvo dijete u iznosu od 4.000,00 kuna

- za drugo dijete u iznosu od 6.000,00 kuna

- za treće dijete u iznosu od 8.000,00 kuna

**Članak 2.**

Ostale točke Socijalnog Programa Općine Ružić ostaju nepromijenjene.

**Članak 3.**

Ove II. Izmjene i dopune Socijalnog programa stupaju na snagu osmog dana od dana objave u „Službenom vjesniku Šibensko-kninske županije“.

KLASA: 551-01/18-01/1

URBROJ: 2182/08-02-19-3

Gradac, 25. rujna 2019. godine

***OPĆINSKO VIJEĆE OPĆINE RUŽIĆ***

***PREDSJEDNIK***

***OPĆINSKOG VIJEĆA***

***Ante Duran***